tur, per quos deinde opportuno tempore ova eliminantur: in quibusdam aliis 

 ramuli isti ex abdominis lateribus binc inde educti, singulos branchiarum locu- 

 los pervadunt sibi adjacentes , quorum descriptionem tradidimus Capite III 

 Part. II hujus Introductionis. Ratio, qua in loculis istis fieri solet praedictorum 

 ramorum distributio, ex anatome animantis Spondyli Gaederopi, quam suo loco 

 exhibebimus, perspicue intelligetur; quemadmodum ex iconibus, ad fabricam 

 vermis Myae Pictorum spectantibus, dilucide patebit quam artificiose immodi- 

 cus ovorum acervus in singulis branchiarum loculis disponatur . Ova igitur ist- 

 haec in loculis ipsis opportune foventur usquequo , ad maturitatem perducta , 

 valida illorum contractione ab iis expellantur. 



Ovorum fabrica eadem ferme in omnibus esse videtur, si formam excipias, 

 quae globosa ut plurimum, interdum etiam ovalis esse solet, ac in nonnullis pe- 

 dunculo insignita. Ceterum singula tenui membrana perstringuntur , quam Am- 

 nium recte diceres. Haec humore turget, embryonem, seu foetum in suo sinu 

 recludente. Foetus iste in primis punctum album informe, atque translucens 

 refert: et humor, cui innatat,opacisparticulis veluti suffusus cernitur, paullatim 

 vero minus luci pervius factus, formam quodammodo regularem adipiscitur , do- 

 nec postremo microscopio ipsum perlustrantibus conchulam ferme exhibet per- 

 exiguam, vermem suum peculiarem in suo gremio foventem. 



Animadvertere autem juvat non omnia istiusmodi animantia ovipara esse 

 censenda: sunt quaedam, quae licet embryonem in ovulis foveant, more cetero- 

 rum, quamdiu illa in utero manent, vivam tamen progignunt sobolem; quae 

 eodem temporis momento, quo in lucem prodit, non solum valvas diducere, at- 

 que identidem crebro motu constringere, verum etiam strenue subsilire nititur 

 maxima intuentium jucunditate; sicuti saepenumero microscopio visui opitulan- 

 te experti sumus . 



Diu sane animo haesimus, quanam ratione anni tempestatem nosmetipsi in- 

 vestigaremus , qua Mollusca hujus Ordinis seu ova, seu vivam sobolem progi- 

 gnere solent; quantoque temporis intervallo integram magnitudinem attingant: 

 at inopinato res voto cessit; quum enim forte fortuna didicerimus regias aliquot 

 cymbas nova pice obductas, et maxima anni parte mare occupantes pro thynnis 

 captandis, singulis annis Lepadibus, Ostreis, Anomiis, aliisque Testaceis veluti 

 incrustari; hanc opportunam occasionem avide arripere studuimus pro nostris 

 observationibus conficiendis. Quibus deinde illae accessere, quas in Tarentino 

 sinu perfectas (Testaceis omnigenis, Ostreis potissimum, atque Mytilis redun- 

 dante), egregius Praesul Iosephus Capecelatro, vir genere, virtute, litteris prae- 



